burgasdotpro/wikipedia huggingface dataset:
Bahniatko

Bahniatko je vŕbový prútik s jahňadami, ktorý sa svätí pri bohoslužbách na Kvetnú nedeľu.
Tento zvyk pochádza z konca 7. storočia, používanie vŕbových ratolestí ako symbola jari je však zaužívané u Slovanov a iných európskych národov dávnejšie. Od 12. storočia sa na Popolovú stredu používa pomazanie popolom z minuloročných bahniatok na znamenie kajúcosti.
Názvy.
Medzi iné názvy patria: jahňada, maňuška; nárečovo: "bahňatko", "bahňátko", "bahnátko", "bániatko", "babuliatko", "babulátko", "baburiatko", "baburátko", "baburka", "jarabiatko", "jaburátko", "jabrátko", "kočička", "macuška", "macúška", "majcika", "maňka", "púzalka". Väčšina uvedených tvarov sa používa obyčajne v množnom čísle.
Bahniatko v ľudovej kultúre.
V slovenských ľudových zvykoch sa bahniatka po príhode z kostola na Kvetnú nedeľu zvykli odložiť za obrazy alebo za hradu na povale. Pri búrkach sa kúsok z nich vkladal do okna alebo hodil do ohňa ako ochrana proti blesku. Pri chorobách nimi okiadzali chorých, pri prvej jarnej orbe sa bahniatko vkladalo do prvej brázdy alebo aj k prvému zasadenému zemiaku. Niekedy sa dávajú aj na hroby.
Podobné zvyky existovali aj v Česku.
Liturgická farba

Liturgická farba je farbou bohoslužobných rúch a výzdoby chrámu v jednotlivých obdobiach alebo slávnostiach v rámci liturgického roka. Rozdielnosť farieb má aj navonok umocňovať povahu liturgických slávení ako aj zmysel kresťanského života.
Rímskokatolícka cirkev.
Liturgické farby v rímskom obrade Katolíckej cirkvi definujú Všeobecné smernice rímskeho misála. Tieto liturgické farby sú definované pre omšu podľa misálu sv. Pavla VI.
Na rôzne slávnosti, ktoré si vyžadujú sviatočné alebo vzácnejšie rúcha, sa môžu používať aj rúcha, ktoré nie sú v liturgickej farbe dňa.
Pred druhým vatikánskym koncilom a na základe Summorum Pontificum o používaní misálu z roku 1962 sú drobné rozdiely v používaní liturgických farieb a to, že sa červená farba využíva ešte aj v období oktávy Svätodušných sviatkov a čierna farba aj vo Veľký piatok a na „Dušičky“.
V niektorých oblastiach je povolené použitie "modrej" farby na sviatok Nepoškvrneného počatia Panny Márie. Niekde modrá farba nahradzuje fialovú v čase adventu.
Gréckokatolícka a Pravoslávna cirkev.
V byzantskej tradícii určuje Typikon jedine "svetlú" a "tmavú" farbu liturgických rúch. Všetky ostatné delenia farieb sú len zvykom a tradíciou.
V niektorých oblastiach je zvykom napríklad používať "oranžovú" farbu pri sviatkoch Petra a Pavla, alebo "fialovú" farbu počas veľkého pôstu alebo pri vysviacke.
Starokatolícka cirkev.
Starokatolícka cirkev má veľmi podobný kánon liturgických farieb ako rímskokatolícka cirkev, rozdiely sú minimálne. Prax používania sa však v jednotlivých národných starokatolíckych cirkvách môže líšiť. Prax používania liturgických farieb Starokatolíckej cirkvi na Slovensku a Starokatolíckej delegatúty Utrechtskej únie na Slovensku sa od praxe rímskokatolíckej cirkvi veľmi nelíši.
Anglikánska cirkev.
V rámci Anglikánskej cirkvi nenachádzame pevne stanovený kánon liturgických farieb, tie sú len odporúčané. Je dovolené v tomto ohľade rešpektovať lokálne tradície. Oficiálny web Anglikánskej cirkvi odporúča nasledujúce farby takto: 
Zelená:
Červená:
Fialová:
Biela:
Evanjelická cirkev a. v. vyznania.
V evanjelickej cirkvi sa používa 5 liturgických farieb:
Biela
Fialová
Čierna
Červená
Zelená
Referencie.
Mary Ellen Weberová

Mary Ellen Weberová (; * 24. august 1962, Cleveland, Ohio, USA) je americká vedkyňa a astronautka. Vo vesmíre bola dvakrát. V jeseni roku 2019 absolvovala niekoľkodňovú návštevu Slovenska. Navštívila napríklad Žiar nad Hronom a Košice a prednášala študentom stredných a vysokých škôl.
Život.
Štúdium a zamestnanie.
Absolvovala strednú školu Bedford High School v meste Bedford a potom pokračovala v štúdiu na Purdue University. Ukončila ho v roku 1980. Následne študovala na kalifornskej univerzite University of California v Berkeley, kde v roku 1988 získala doktorát.
Od roku 1992 bola po základnom výcviku členkou jednotky astronautov v Houstone v agentúre NASA. Tam zostala 10 rokov.
Je vydaná.
Lety do vesmíru.
Na obežnú dráhu sa dostala dvakrát, v raketoplánoch. Mala funkciu letový špecialista a strávila vo vesmíre 18 dní, 18 hodín a 29 minút. Pri druhom lete pracovala aj na Medzinárodnej vesmírnej stanici.
Bola 328. človekom vo vesmíre, 29. ženou.
Wuhan Open

Wuhan Open, oficiálne menom sponzora Dongfeng Motor Wuhan Open, je profesionálny tenisový turnaj žien hraný v čínskom Wu-chan. Premiérový ročník ženskej časti sa uskutočnil v roku 2014. Radí sa do kategórie WTA Premier 5.
Wuhan Open bol jedným z troch nových turnajov ženskej tenisovej asociácie konaných na území Číny v kalendárnom roku 2014, celkový počet profesionálnych turnajov žien v krajine sa tým pádom zvýšil na šesť. Je jedným z dvoch turnajov kategórie Premier Tournaments na území Číny, okrem neho ešte tiež China Open. Turnaj prevzal od tokijského Toray Pan Pacific Open vyššiu úroveň turnaja Premier 5, čím sa tak po China Open stal druhým najväčším tenisovým turnajom žien vo východnej Ázii. 
Turnaj prebieha na otvorených dvorcoch s tvrdým povrchom tenisového klubu v Optics Valley International Tennis Center. Koná sa v septembrovom termíne počas ázijskej časti sezóny. Rozpočet k roku 2016 predstavoval 2 589 070 amerických dolárov. Do súťaže dvojhry nastupuje päťdesiat šesť hráčok, v kvalifikácii súťaží tridsať dva singlistek a štvorhry sa zúčastňuje dvadsať osem párov.
Wu-chan je hlavným mestom provincie Chu-pej a tiež najľudnatejším mestom v strednej Číne. Je tiež rodným mestom dvojnásobnej grandslamovej šampiónky Li Na.
Chvalský lom

Chvalský lom je bývalý pieskovcový lom, ktorý sa nachádza medzi železničnou traťou Praha - Lysá nad Labem a mimoúrovňovou križovatkou pri Horných Počerniciach. Je chránený ako prírodná pamiatka, správu vykonáva AOPK Praha.
História.
Už v 19. storočí sa tu začal ťažiť pieskovec, ktorý slúžil ako stavebný materiál na výstavbu komunikácií medzi Prahou a okolím (betonky). Ťažba pieskovca bola ukončená dostavbou dvojkoľajnej železničnej trate.
V septembri 1988 bol areál lomu vyhlásený prírodnou pamiatkou. V súčasnosti patrí ako školský pozemok Základnej škole Stoliňská, ktorá sa nachádza na dohľad, a škola ho prenajíma 27. stredisku OHEŇ organizácii Junák - Český Skaut. Uvažuje sa o vhodnom a šetrnom využívaní pre školu aj pre Počernickú verejnosť.
Dôvod ochrany.
Dôvodom pre vyhlásenie tejto prírodnej rezervácie bol vzácny výskyt brehule hnedej, ďalej bola snaha ochrániť oporný geologický profil v peruckom a koryčanskom súvrství odkrytý v tunajšom opustenom lome pri ceste. Je tu dobre viditeľný prechod medzi geologickými obdobiami kriedy a cenomanu.
Flóra.
Rastlinný pokryv je silne ovplyvnený človekom. Z významnejších druhov rastlín sa tu vyskytuje dúška panónska, palina poľná, ľuľok čierny, balota čierna, jastrabník savojský, podbeľ liečivý, klinček kartuziánsky, lomikameň ovisnutý, divozel veľkokvetý a veronika lekárska. Zo stromov ďalej breza previsnutá, breza smútočná, topoľ osikový, agát biely, javor horský aj mliečny, čerešňa vtáčia, pagaštan konský, vŕba rakytová, plané jablone, jarabiny a hraby. Z kríkov sa tu vyskytuje zlatovka prostredná (zlatý dážď), zob vtáčí, hloh obyčajný, bez čierny, ruža šípová, orgován obyčajný, imelovník.
Fauna.
V 60. rokoch 20. storočia tu v pieskovcových norách žili líšky obyčajné, tchory stepné, kuny skalné, výnimočne aj lasica hranostaj.
Na území PP sa vyskytuje vidlochvost feniklový, bystruška záhradná, zajac poľný, z vtákov brehuľa hnedá, sýkorky belasé aj hrdzavokrké, drozdi čierni, dokonca výnimočne aj bažant obyčajný z drobných cicavcov ryšavka obyčajná, ďalej i rad mäkkýšov.
Majstrovstvá Ázie v hokeji na kolieskových korčuliach 1987

Majstrovstvá Ázie v hokeji na kolieskových korčuliach 1987 bol prvý turnaj majstrovstiev Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Bol súčasťou 2. "majstrovstiev Ázie v kolieskových športoch", konaných v roku 1987. Konal sa v meste Suwon, v Kórejskej republike v roku 1987, za účasti 6 mužských tímov. Titul získalo , ktoré sa umiestnilo pred a .
Majstrovstvá Ázie v hokeji na kolieskových korčuliach 1991

Majstrovstvá Ázie v hokeji na kolieskových korčuliach 1991 bol v poradí 3. turnaj majstrovstiev Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Bol súčasťou 4. "majstrovstiev Ázie v kolieskových športoch", konaných v roku 1991. Konal sa v Macau v dňoch od 1.5. decembra 1991, za účasti dovtedy rekordných 7 mužských tímov. Nováčikom turnaja bolo družstvo Číny. Svoj druhý titul získalo , ktoré sa v jedinej hranej skupine umiestnilo pred nováčikom z a .
Zdroje.
[[Kategória:Hokej na kolieskových korčuliach v 1991]]
[[Kategória:Majstrovstvá Ázie v hokeji na kolieskových korčuliach]]
[[Kategória:Športové podujatia v Macau|Hokej na kolieskových korčuliach]]
Majstrovstvá Ázie v hokeji na kolieskových korčuliach 1995

Majstrovstvá Ázie v hokeji na kolieskových korčuliach 1995 bol v poradí 4. turnaj majstrovstiev Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Bol súčasťou 6. "majstrovstiev Ázie v kolieskových športoch", konaných v roku 1995. Konal sa v Nagane, v Japonsku v dňoch od 18.21. októbra 1995, za účasti 7 mužských tímov. Svoj druhý titul získalo domáce , ktoré sa v jedinej hranej skupine umiestnilo pred obhajcom prvenstva z a .
Majstrovstvá Ázie v hokeji na kolieskových korčuliach 1997

Majstrovstvá Ázie v hokeji na kolieskových korčuliach 1997 bol v poradí 5. turnaj majstrovstiev Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Bol súčasťou 7. "majstrovstiev Ázie v kolieskových športoch", konaných v roku 1997. Konal sa v meste Kangnung, v provincii Kangwon, v Kórejskej republike v novembri 1997, za účasti 4 mužských a 4 ženských tímov. Ženský turnaj mal premiéru. Svoj tretí titul u mužov získalo , ktoré sa v jedinej hranej skupine umiestnilo pred obhajcom prvenstva z a . V ženskej kategórii zvíťazilo .
Ondrej Miloslav Bella

Ondrej Miloslav Bella (pseud. Ján Dušný, Pinka; * 8. máj 1851, Liptovský Mikuláš† 12. október 1903, Krakov, Poľsko) bol slovenský básnik a prekladateľ.
Základnú školu vychodil v Liptovskom Mikuláši, gymnázium v Pešti a v Revúcej. V rokoch 18701874 študoval teológiu na univerzite vo Viedni, Erlangene a Lipsku.
Od r. 1874 bol evanjelickým kaplánom v Budíne, od r. 1876 učiteľom a kaplánom slovenskej evanjelickej cirkvi v Pešti, od r. 1880 vojenským kňazom v Grazi. Neskôr pôsobil v Prahe, takmer po celom Rakúsku, Čechách, Morave a v r. 1890 sa usadil v Krakove.
Literárna činnosť.
Svoju literárnu činnosť začal na gymnáziu v Revúcej, kde bol prispievateľom do časopisu "Svit". Publikoval básne v časopisoch, almanachoch a kalendároch : "Sokol", "Orol", "Tatran", najviac však v "Slovenských pohľadoch", neskôr v "Dennici" a i.
Opieral sa o rytmus, melódiu a výrazové bohatstvo ľudových piesní, o čom svedčia jeho ponášky, ľúbostné verše, popevky, dumy, krakovianky a básne s prírodnými a vlasteneckými motívmi.
Prekladal literatúru z ruštiny, ukrajinčiny, poľštiny, slovinčiny, angličtiny, nemčiny a maďarčiny.
Samuel Weber

Samuel Weber (* 26. marec 1835, Poprad† 18. máj 1908, Spišská Belá) bol cirkevný hodnostár a regionálny historik.
Štúdiá a literárna činnosť.
Základnú školu navštevoval v Poprade, ďalej študoval na evanjelickom lýceu v Kežmarku. Roku 1854 maturoval na kat. kráľ. gymnáziu v Levoči, teológiu študoval v Prešove a teológiu a filológiu v Jene. Bol vychovávateľom v rodine grófa A. Čákiho v Spišskej Novej Vsi, bol evanjelickým kaplánom v Spišskej Belej, bol konseniorom, neskôr seniorom spišského seniorátu.
Okrem pastoračnej činnosti a náboženskej spisbe (kázne a učebnice náboženstva pre ľudové školy) sa zaoberal najmä históriou spišských miest, kultúrou a spôsobom života tunajších obyvateľov, výskumom života a diela významných osobností Spiša. Zhromažďoval pramene k dejinám tatier, venoval sa štúdiu názvoslovia tatranských štítov a lokalít. Zaujímal sa o botaniku, najmä o liečivé rastliny. Zaoberal sa aj hospodárskymi otázkami tohto regiónu. Bol propagátorom myšlienok Schultzeho-Delitzscha v záujme ochrany stredných roľníkov, remeselníkov a obchodníkov pred sproletarizovaním. Je autorom asi 20 samostatných prác, štúdií a článkov v nemeckých a maďarských časopisoch.
Bol stálym spolupracovníkom časopisov Zipser Bote, Szepesi Lapok a Karpathen Post.
Činiteľ v spolkových aktivitách.
Samuel Weber bol v predsedníctve Uhorského protestantského spolku, v Uhorskom evanjelickom literárnom spolku. Od roku 1883 bol podpredsedom Uhorského karpatského spolku a vedúcim botanickej sekcie Karpatského múzea v Poprade. Bol zakladateľom a funkcionárom miestnych združení: Belianskeho spevokolu, ochotníckeho divadla, poľovníckeho a hasičského spolku, bol členom Spišského historického spolku a Spolku spišských učiteľov. V roku 1875 sa stal spoluzakladateľom, neskôr predsedom Hospodárskeho kasína v Spišskej Belej, kde rozvíjal bohatú prednáškovú a hospodársko-organizačnú činnosť. Bol vyznamenaný Radom Františka Jozefa 3. tr.
Arytamas zo Sparty

Arytamas () bol olympijský víťaz v behu na jedno stadion v 7. stor. pred Kr. 
Arytamas zo Sparty si na 36. olympijských hrách v roku 636 pred Kr. vydobyl veniec víťaza v behu na jedno stadion. Jeho olympijské víťazstvo zaznamenal Hippias z Elidy, prvý známy historik, ktorý zostavil zoznam olympionikov (tento zoznam poznáme už len vo fragmentoch).
V zozname olympijských víťazov od historika Eusebia z Kaisereie (víťazov stadiodromu od 1. až po 249. olympiádu, uvedených v diele Kronika () sa ako víťaz v tejto disciplíne uvádza Aténčan Frynón, ktorý ale podľa Diogena Laertia zvíťazil v boxe.
2. slovenská futbalová liga 2016/2017

2. slovenská futbalová liga 2016/2017 bol 24. ročník druhej najvyššej futbalovej súťaže na Slovensku. Súťaž organizoval Slovenský futbalový zväz, konkrétne športovo-technická komisia. Oproti predchádzajúcemu ročníku sa zmenil názov súťaže. 
Súťaž odštartovala 30. júla 2016 zápasom MFK Skalica – ŠK Svätý Jur (3 : 0) o 17:30, ďalšie zápasy skupiny západ sa hrali nasledujúci deň. Skupina východ odohrala prvé kolo v dňoch 5. - 7. augusta.
Účastníci.
Skupina Západ.
Tabuľka po základnej časti.
 
Nadstavbová časť.
Napriek víťazstvu FC VSS Košice (ktoré sa neprihlásilo do súťaže pre ďalší rok), do Fortuna ligy postúpil FC Nitra. Zo zvyšných klubov, ktoré bojovali o záchranu, si ju v súboji najlepších tímov západnej (FC Spartak Trnava B) a východnej (FK Poprad) skupiny vybojoval FK Poprad ( a ).
Bernoulliho schéma

Bernoulliho schéma sa používa na výpočet pravdepodobnosti pri opakovanom pokuse.
Urobíme sériu nezávislých náhodných pokusov, v ktorých nastáva sledovaný výsledok, náhodný jav formula_1, s pravdepodobnosťou formula_2, formula_3 toho, že sa v sérii vyskytne náhodný jav formula_1 práve k-krát, formula_5 je rovná 
formula_6 , formula_7
Príklady.
Príklad č.1: Hádžeme hracou kockou 10-krát. Aká je pravdepodobnosť, že práve 4-krát padne číslo 6?
formula_10
Príklad č.2: Hádžeme hracou kockou 10-krát. Aká je pravdepodobnosť, že aspoň 4-krát padne číslo formula_11?
V tomto prípade sa pýtame, aká je pravdepodobnosť, že padne číslo formula_11 aspoň formula_15 krát, teda vlastne sa pýtame, aká je pravdepodobnosť, že číslo formula_11 padne 4-krát, alebo 5-krát, alebo 6-krát, alebo 7-krát, alebo 8-krát, alebo 9-krát, alebo 10-krát?
formula_17 
Príklad č.3: Hádžeme hracou kockou 3-krát. Aká je pravdepodobnosť, že práve raz padne číslo formula_20?
formula_21
Príklad č.4: Strelec trafí cieľ s pravdepodobnosťou formula_25 pričom vystrelil formula_26 krát. Aká je pravdepodobnosť, že trafil ciel práve 4-krát?
formula_27
Príklad č.5: Na teste v autoškole je formula_30 otázok z ktorých v každej z nich sú na výber formula_20 odpovede, pričom správna je vždy len jedna. Uchádzač o vodičský preukaz uspeje, ak označí správne aspoň formula_32 otázok. Je takéto testovanie spoľahlivé ?
Aspoň formula_32 znamená formula_32 alebo formula_35 alebo formula_36 alebo formula_30.
formula_38
Ak by uchádzač prišiel na test nepripravený a náhodne by vyberal otázky, pravdepodobnosť, že si tipne aspoň formula_32 otázok správne je prakticky nulová, teda test je spoľahlivý.
Majstrovstvá Ázie v hokeji na kolieskových korčuliach 2009

Majstrovstvá Ázie v hokeji na kolieskových korčuliach 2009 bol v poradí 11. turnaj majstrovstiev Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Bol súčasťou 13. "majstrovstiev Ázie v koleskových športoch", konaných koncom roka 2009, hokejový turnaj sa však oneskoril a organizoval sa až začiatkom roka 2010. Konal sa v meste Ta-lien, v provincii Liao-ning, v Číne v dňoch od 11.14. januára 2010, za účasti 4 mužských a 4 ženských tímov. Pôvodne sa malo na turnaji predstaviť aj družstvo Pakistanu. Čína bola organizátorom ázijského šampionátu tretíkrát, keď predtým hostila toto podujatie v rokoch 1989 a 1999. Zápasy sa hrali v aréne "Dalian Nationalities University". Svoj siedmy titul získalo v kategórii mužov družstvo . V ženskej kategórii obhájilo titul družstvo .
Podbabské skály

Prírodná pamiatka Podbabské skály sa nachádza na území Prahy 6 blízko Lysolajov, medzi mestskými časťami Praha - Bubeneč a Praha - Sedlec. Jedná sa o strmé skalné útvary ležiace nad železničnou traťou. V horných partiách na sprašových pôdach rastie teplomilná prevažne bylinná vegetácia a nižšie kríky. Na území sa vyskytujú vzácne druhy bezstavovcov. Nachádzajú sa tu jedny renovované božie muky a Ovčí Hrádek pána z Kozieho Hrádku.
História.
K formovaniu útvaru došlo už v proterozoiku a je súčasťou Barrandienu.
Dôvod ochrany.
Dôvodom pre vyhlásenie prírodnej pamiatky bola ochrana rastlinných spoločenstiev skál, skalných a hlinitých stepí s výskytom chránených a ohrozených druhov rastlín a živočíchov. 
Flóra.
Na území prírodnej pamiatky rastú mnohé vzácne druhy rastlín - 
cesnak sivkastý, rozchodník biely, horčičník škardolistý ("Erysimum crepidifolium"), kostrava waliská, mliečnik Seguierov, kavyľ Ivanov, krivec český, taričník skalný a veronika Dillenova.
Fauna.
Územie PP je útočiskom pre mnoho stepných druhov hmyzu, významný je napríklad výskyt vidlochvosta ovocného. Zo stavovcov sa tu vyskytuje jašterica krátkohlavá a slepúch lámavý.
Dolní Šárka (prírodná pamiatka)

Prírodná pamiatka Dolní Šárka, ev. č. 775, sa skladá z troch menších oddelených a navzájom odlišných celkov, ležiacich v Dolnej Šárke na svahoch pri dolnej časti Šáreckého potoka. Jednotlivé časti sa nazývajú podľa priľahlých usadlostí Duchoňská (na pravom úbočí potoka), Šatovka a Žežulka (obe na ľavom úbočí). Spravuje ju AOPK Praha.
Dôvod ochrany.
Dôvodom pre vyhlásenie tejto prírodnej pamiatky bola snaha o zachovanie prirodzených teplomilných spoločenstiev rastlín a živočíchov a snaha ochrániť významný geomorfologický útvar Duchoňská.
Flóra.
Na území prírodnej pamiatky sa dochovali teplomilné spoločenstvá kostravových trávnikov a lemov s pakostom krvavým a smldníkom jelením. Ďalšie významné druhy sú napríklad jagavka ľaliovitá, cesnak poľný a krivec český.
Fauna.
Územie prírodnej pamiatky tvorí významné útočisko teplomilných druhov bezstavovcov, zvlášť hmyzu.
Dámska indická obrana

Dámska indická obrana je otvorenie z kategórie zatvorených hier. Vzniká po ťahoch 1. d4 Jf6 2. c4 e6 3. Jf3 b6 a patrí medzi plne korektné otvorenia. V súčasnosti je veľmi obľúbená u všetkých kategórií hráčov od majstrov až po radových šachistov. Po 3. ťahu hra obyčajne pokračuje 4. g3Sa6 5. Jbd2 c5 6. e4 cxd4 7. e5 Jg4 8. h3 Jh6 9. Sg2 Jc6 10. 0-0 Jf5 11. a3 Se7 12. b4 Sb7 13. g4 Jh4 14. Jxh4 Sxh4 15. Je4 Se7 16. Sg5 0-0 17. Sxe7 Jxe7 18. Dxd4 Jg6 19. f4. Dobrý výpad sa v tejto situácií javí aj 19. ... a5
Variant po 4. a3.
Variant po 4. a3 je bežne hrávaný a určite stojí za vyskúšanie. Hra pokračuje ťahmi: 4. a3 Sb7 5. Jc3 d5 6. Dc2 Se7 7. cxd5 exd5 8. g3 0-0 9. Sg2 Jbd7 10. 0-0 Ve8 11. Sf4 a6 12. Vfd1 Jf8 13. Vac1 so zaujímavými vyhliadkami na protihru na oboch frontoch, čierny môže zvážiť pokračovanie 13. ... c6.
Éter (chémia)

Éter je každá organická zlúčenina, ktorá obsahuje éterovú skupinu, teda atóm kyslíka spojený väzbou s dvoma alkylovými alebo arylovými skupinami. Má všeobecný vzorec R-O-R', kde R a R' predstavujú alkylové alebo arylové skupiny. Étery sa podľa príslušných skupín rozdeľujú na "symetrické" (alebo "jednoduché"), v ktorých sú obe skupiny viazané na kyslík rovnaké, a "nesymetrické" ("zmiešané"), v ktorých sú skupiny rôznorodé. Typickým príkladom symetrického éteru je rozpúšťadlo a anestetikum dietyléter (CH3-CH2-O-CH2-CH3).
Jan Matocha

Jan Matocha (* 5. január 1923, Střelná – † 11. október 2016, Bratislava) bol slovenský rýchlostný kanoista a tréner.
Životopis.
Narodil sa v obci Střelná na Morave, ale od svojich šiestich rokov žil v Bratislave. 
Rýchlostnej kanoistike sa venoval v klube Tatran Karlova Ves a získal spolu 14 titulov majstra Česko-Slovenska.&lt;br&gt; 
Svoju vlasť reprezentoval na dvoch olympiádach. Na Letných olympijských hrách 1948 v Londýne sa umiestnil na 9. mieste v disciplíne K1 na 10 km. Na Letných olympijských hrách 1952 v Helsinkách štartoval v dvojkajaku spoločne s Otakarom Kroutilom na kilometrovej trati a nepodarilo sa im postúpiť z rozjazdy. Na majstrovstvách sveta v roku 1950 v Kodani bol siedmy v K1 na 500 m a bol členom štvorkajaka, ktorý skončil štvrtý na 1 000 m. Zúčastnil sa aj na majstrovstvách sveta v Macone 1954 a v Prahe 1958. 
Po skončení pretekárskej kariéry sa venoval trénerskej práci najskôr v Tatrane Karlova Ves, neskôr v Slávii UK Bratislava. Slovenský olympijský výbor ocenil celoživotné pôsobenie Jana Matochu udelením Ceny fair play SOV v roku 1995 a Strieborných kruhov SOV v roku 2003.
Únos (film z roku 2017)

"Únos", slovenský film režisérky Mariany Čengel Solčanskej, je napínavým pohľadom do minulosti inšpirovaný skutočnými udalosťami na slovenskej politickej scéne deväťdesiatych rokov. Film videlo na Slovensku 278 763 divákov, čím sa stal tretím najsledovanejším slovenským filmom dekády 20102019 a v čase uvedenia štvrtým najnavštevovanejším slovenským filmom od roku 1993.
Príbeh.
Na nový rok nájde mladá novinárka Marta v predzáhradke rodičovského domu bratovu odrezanú hlavu zabalenú v igelitovej taške. Strašný nález ju vtiahne do príbehu, v ktorom sa mocou posadnutí predstavitelia štátu neštítia žiadneho zločinu, aby si upevnili pozíciu neobmedzených vládcov.
Posledný deň prvého roku mladej slovenskej republiky sa chýli ku koncu. Všetci oslavujú. Kráľ podsvetia Efendi, aj Prezident. Iba Predseda nemá čo oslavovať. Prezident, ktorému on sám vyšliapal chodník k funkcii, odmietne vymenovať jeho šikovného Chalaniska za ministra. Prezident sa stane nepohodlným. Ako ho prinútiť počúvať, čo chce Predseda?
Prezidentovho syna o niekoľko mesiacov neskôr za bieleho dňa organizovaná skupina zmláti a zavlečie do zahraničia. Mladý agent Tajnej služby Oskar, gniavený svedomím, sa prizná vyšetrovateľovi, že sa zavlečenia zúčastnil na príkaz svojich nadriadených. A mafia si počas únosu podala ruky s Tajnými, ktorým šéfuje Predsedov Chalanisko.
Oskar sa v strachu o svoj život s pomocou kamaráta Roba ukryje a zdanlivo sa po ňom zľahne zem. Robovo auto o niekoľko mesiacov vybuchne a chlapec, jediný kontakt na Oskara, v ňom zhorí zaživa.
Marta sa snaží domôcť spravodlivosti pre seba, pre mŕtveho, pre jeho mamu, pre svojho zavraždeného brata a pre nás všetkých, ktorí sme mlčanlivými svedkami udalostí, na ktoré nikdy nesmieme zabudnúť.
Hrajú.
Herecké obsadenie podľa ČSFD:
Uvedenie a odozva.
Film počas prvého víkendu uvidelo rekordných 67 369 ľudí a viaceré kinosály hlásili preplnenú kapacitu. Dosiahol väčší divácky záujem ako filmy "Všetko alebo nič", "Červený kapitán" alebo "Bathory". Úspechom prvého víkendu sa dostal na 8. miesto prvých víkendov v slovenských kinách. Na nižších miestach v návštevnosti sú napríklad všetky filmové diely "Harry Pottera" či bondovka "Spectre". Distribútor Continental Film rozšíril počet kinosál na približne 70. Otvorila sa aj otázka distribúcie v Česku, ktorá nebola pôvodne plánovaná.
Nemecký pohár

Nemecký pohár () je každoročne organizovaný medzinárodný prípravný turnaj na Majstrovstvá sveta v ľadovom hokeji. Zvyčajne sa koná v novembri v jednom z vybraných miest v Nemecku. 
Turnaj sa prvýkrát organizoval v roku 1987, odvtedy sa koná každoročne s výnimkou troch ročníkov (1989, 1998, 1999). Tradičnými účastníkmi sú reprezentačné výbery Nemecka, Švajčiarska, Slovenska a Kanady. Je to jeden z troch prípravných turnajov slovenskej reprezentácie pred majstrovstvami sveta.
Formát.
Formát turnaja sa viackrát v priebehu rokov menil.
Zúčastnili sa ho tri krajiny, ktoré bojovali o prvenstvo bodovým systémom (výhra - 2 body, remíza - 1 bod, prehra - 0 bodov). V roku 1988 sa zvýšil počet krajín z troch na štyri. 
V roku 1993 sa systém výrazne zmenil. Zvýšil sa počet účastníkov zo štyroch na sedem krajín a zmenil sa aj systém hry. Tri tímy v skupine A a štyri tímy v skupine B najprv bojovali v skupinách o postup do bojov o umiestnenie. Tímy, ktoré sa umiestnili v oboch skupinách na prvom mieste si zmerali sily v boji o 1. miesto a tímy, ktoré sa usadili na druhých priečkach si zmerali sily v boji o 3. miesto. Od roku 1994 do roku 1995 došlo k menším zmenám. Počet účastníkov sa navýšil na osem a zaviedol sa aj boj o 5. miesto. Toto obdobie bol tento turnaj najpopulárnejší.
Hralo sa na body. V roku 2001 sa však zmenil bodový systém (výhra - 3 body, výhra po predĺžení - 2 body, prehra po predĺžení - 1 bod, prehra - 0 bodov). Od roku 2004 do roku 2005 sa znížil počet účastníkov na päť.
Šesť krajín rozdelených do dvoch skupín bojovalo o postup do bojov o umiestnenie.
Hrá sa znova bodovým systémom pri účasti štyroch krajín.
Majstrovstvá Ázie vo vodnom póle 2016

Majstrovstvá Ázie vo vodnom póle 2016 bol v poradí 8. turnaj majstrovstiev Ázie vo vodnom póle, ktoré organizuje Ázijská plavecká federácia (AASF). Bol súčasťou 10. "plaveckých majstrovstiev Ázie", ktorých dejisko bolo odsúhlasené v novembri roku 2012. Konal sa v Tokiu, v Japonsku v dňoch od 14.20. novembra 2016, za účasti 8 mužských a 7 ženských tímov. Japonsko bolo organizátorom ázijského vodnopólového šampionátu druhýkrát, keď predtým hostilo toto podujatie v roku 1991, vo Fukuoke. Všetky zápasy sa odohrali v Tokyo Metropolitan Swimming Pool s kapacitou 900 divákov. V mužskej kategórii získalo titul domáce , ktoré vo finálovom stretnutí zvíťazilo nad . U žien obhájila titul , ktorá sa v jedinej hranej skupine umiestnila pred domácim a .
Tieto majstrovstvá slúžili zároveň ako kvalifikácia na Majstrovstvá sveta 2017, ktoré sa uskutočnia v maďarskej Budapešti. Kvalifikovali sa na ne 2 najlepšie družstvá z oboch kategórií.
Martina Rákayová

Martina Rákayová (* 4. september 1976, Košice) je bývalá slovenská reprezentantka v orientačnom behu. Jej najväčším úspechom je 10. miesto z dlhej trati na majstrovstvách sveta v orientačnom behu 2003 vo švajčiarskej Jone a 10. miesto na juniorských majstrovstvách sveta v roku 1996. V súčasnosti behá za slovenský klub KOB Akademik TU Košice.
Bota jménem Melichar

Bota menom Melichar je český detský film režiséra Zdeňka Trošku z roku 1983.
Dej.
Škola nie je len miestom mučivého učenia, ale aj množstva úsmevných scén. Príbeh filmu sa odohráva v priestore základnej školy (ZŠ Bítovská - Praha 4) a hlavnú úlohu hrajú žiaci 9. triedy. Žiaci riešia výber povolania, no najmä dievčatá viac zaujíma to, ako zapôsobiť na chlapcov. Veľká pozornosť je venovaná odporu žiakov voči častému povinnému prezúvaniu, čím podľa nich strácajú tak vzácny čas. Práve záhadné miznutie obuvi tvorí zápletku, ktorú pomôže vyriešiť Honzík (Tomáš Růžička) z prvej triedy. Cnie sa mu za škôlkou a tak robí všetko pre to, aby "prepadol". Popri jeho nevšedných cestách do triedy sa skamaráti s Radimom (David Rauch), ktorému sa páči Jolanka, Honzíkova staršia sestra. Po opakovanom spozorovaní neznámej staršej pani v areáli školy mu dôjde, že s miznutím vecí v škole má práve ona veľa spoločného.
Plameniak ružový

Plameniak ružový môže byť:
Perdikkas

Perdikkas () môže byť:
Fantastické zvery a ich výskyt (film)

Fantastické zvery a ich výskyt (angl. "Fantastic Beasts and Where to Find Them") je britský fantasy film z roku 2016. Je prvým filmom z novej série, ktorá má byť zložená z piatich filmov. Scenár k filmu napísala J. K. Rowlingová, autorka kníh "Harry Potter", a režíroval ho David Yates. V hlavnej úlohe hrá Eddie Redmayne ako Mlok Scamander (autor knihy "Fantastické zvery a ich výskyt", ktorá je učebnicou na Rokfortskej škole), ďalej vo filme hrajú Katherine Waterston, Dan Fogler, Alison Sudol, Ezra Miller, Samantha Morton, Jon Voight, Carmen Ejogo a Colin Farrell.
Produkcia.
Scenár k filmu napísala J. K. Rowlingová a je to zároveň jej prvý filmový scenár. Rowlingová napísala taktiež aj druhé pokračovanie filmu a pracuje na treťom. Režisérom filmu je David Yates, ktorý v minulosti zrežíroval aj posledné štyri filmy Harryho Pottera – "Fénixov rád", "Polovičný princ", "Dary smrti 1 a 2". Yates bude režisérom pokračovania filmu.
Uvedenie.
Film mal svetovú premiéru 10. novembra 2016 v Alice Tully Hall v New Yorku. O týždeň neskôr bol vydaný do kín celosvetovo v 2D, 3D a aj pre IMAX kiná.
Pokračovania.
Séria "Fantastické zvery" bude zložená z piatich filmov. Druhý film mal premiéru 16. novembra 2018 a tretí by ju mal mať v júli 2022, pretože natáčanie sa kvôli pandémii koronavírusu výrazne predĺžilo.
Slovakia Cup

Slovakia Cup je každoročne organizovaný medzinárodný prípravný turnaj na Majstrovstvá sveta v ľadovom hokeji. Zvyčajne sa koná v februári v jednom z vybraných miest na Slovensku.
Turnaj sa prvýkrát organizoval v roku 1998, odvtedy sa koná každoročne s výnimkou piatich ročníkov (2002, 2007, 2008, 2009, 2010). Tradičnými účastníkmi sú reprezentačné výbery Švajčiarska a Slovenska. Je to posledný z troch prípravných turnajov slovenskej reprezentácie pred majstrovstvami sveta.
Choirilos

Choirilos () môže byť:
Arrhabaios

Arrhabaios () môže byť:
Zeuxis

Zeuxis () môže byť:
Majstrovstvá Ázie vo vodnom póle 1988

Majstrovstvá Ázie vo vodnom póle 1988 bol prvý turnaj majstrovstiev Ázie vo vodnom póle, ktoré organizuje Ázijská plavecká federácia (AASF). Bol súčasťou 3. "plaveckých majstrovstiev Ázie". Konal sa v Kantone, v Číne v dňoch od 7.11. apríla 1988, za účasti 6 mužských tímov. Titul získala domáca , ktorá sa v jedinej hranej skupine umiestnila pred a .
Tieto majstrovstvá zároveň slúžili ako kvalifikácia ázijských družstiev na svetovú olympijskú kvalifikáciu 1988, ktorá sa uskutočnila v austrálskom Perthe. Kvalifikovali sa na ňu 3 najlepšie družstvá.
Timotheos

Timotheos alebo Timótheos (- Timotheos/iný prepis: Timótheos) môže byť:
Obzor (1863 – 1886)

Obzor, noviny pre hospodárstvo, remeslo a domáci život bolo významné slovenské periodikum v 19. storočí.
Vychádzal trikrát do mesiaca v Skalici a v Martine.
Periodicita.
Prvé číslo vyšlo 5. októbra 1863.
Po roku 1886 prestal vychádzať, v roku 1889 bol obnovený ako Obzor (1889 – 1905)
Timotheos z Trallu

Timotheos () bol olympijský víťaz v behu na jedno stadion v 2. stor. pred Kr.
Timotheos z maloázijskeho mesta Tralles si na 163. olympijských hrách v roku 128 pred Kr. vydobyl veniec víťaza v behu na jedno stadion. V Olympii boli víťazi hier korunovaní olivovým vencom zo stromu rastúceho v Diovom posvätnom okrsku, ale Andromacha ocenili aj poctou celogréckeho meradla, a to tak, že 163. olympiádu nazvali jeho menom. Na olympijských hrách totiž beh na vzdialenosť jedného stadia považovali za hlavné preteky a menom víťaza tejto disciplíny sa každá olympiáda označovala.
Meno olympionika Timothea zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
Bohnické údolí

Bohnické údolí (v minulosti nazývané Lísek) je údolie v Prahe, ktorého prírodná časť je chránená ako prírodná pamiatka ev. č. 762 rovnakého mena, ktorá je v správe Odboru rozvoja verejného priestoru MHMP. Údolie spája staré Bohnice a osady Zámky a Tříkrálka v pražskej časti Bohnice. Osou údolia preteká k Vltave Bohnický potok a prechádza ulice Bohnická, po ktorej je vedená autobusová linka mestskej hromadnej dopravy. Po severnom úbočí prechádza pešia turisticky značená cesta. 
Dôvod ochrany.
Dôvodom ochrany sú južne orientované skalnaté svahy nad Bohnickým potokom so skalnými spoločenstvami.
Geológia.
Na území PP bohnického údolia vystupujú na povrch skalky tvorené bridlicami predprvohorného obdobia. Dnešná podoba územia je výsledkom eróznej činnosti Vltavy a jej prítokov.
Flóra.
Územie PP bolo v minulosti využívané ako pasienky a neskôr ako vinice ktorej pozostatky sú doposiaľ zreteľné.
Územie je z väčšej časti zarastené teplomilnou kerovitou vegetáciou tvorenou prevažne trnkou obyčajnou, drieňom obyčajným a skalníkom obyčajným, ďalej sú zastúpené duby a ovocné stromy. Na vlastných skalných odkryvoch rastú taričníkové skalné spoločenstvá.
Chránené rastlinné druhy: taričník skalný, plamienok priamy, krivec český, poniklec lúčny, jasenec biely, jagavka ľaliovitá, luskáč lekársky, ruža galská a i. 
Pokiaľ nebude územie PP udržiavané, možno predpokladať zánik spoločenstiev skalnej stepi a vznik nepriestupných húštin trnky a drieňu.
Fauna.
Z bezstavovcov sa tu vyskytujú vzácne teplomilné druhy liskavkovitých a nosáčikovitých chrobákov a vzácne motýle vidlochvost ovocný, vidlochvost feniklový a modráčik rozchodníkový.
Zo stavovcov sa tu zriedkavo vyskytuje na vlhších miestach salamandra škvrnitá a mlok bodkovaný. Na skalách sú pomerne hojné jašterice krátkohlavé a slepúch lámavý. Častá je lasica myšožravá aj lasica hranostaj.
Z vtákov je bežný ďateľ veľký, menej žlna zelená. V krovinách hojne hniezdia trasochvost biely, penica popolavá, penica slávikovitá a penica čiernohlavá.
Timotheos I.

Timotheos I. alebo Timotej I. môže byť:
Timotheos II.

Timotheos II. alebo Timotej II. môže byť:
Salabka

Salabka je prírodná pamiatka v Prahe-Troji. Na jej území sa nachádza chránené stepné rastlinné spoločenstvo vresoviskového typu vyhlásené v roku 1982.
Umiestnenie.
Územie má približne tvar lichobežníka s dĺžkou 300 a šírkou 100 metrov. Rozkladá sa na ploche 0,85 hektára v nadmorskej výške 236 až 260 metrov na strmej stráni sklonenej k severozápadu blízko hranice Troje a Bohníc, v tesnom susedstve Pražskej botanickej záhrady. Prechádza tadiaľ náučný chodník.
Flóra.
Na podklade buližníku a bridlice rastie rad vzácnych rastlín. Okrem vresu obyčajného sa tu vyskytuje ľadenec rožkatý, mrvica peristá, ovsík obyčajný, ovsica lúčna, metluška krivolaká, hlaváč žltkastý, kostrava žliabkatá a kotúč poľný.
V tomto prostredí podobnom stepi sa darí niektorým vzácnym druhom hmyzu, žije tu napríklad vidlochvost feniklový.
Hospodárenie.
Existencia týchto rastlín je okrem vhodného podložia a klimatických podmienok závislá aj od vonkajších podmienok, najmä spásanie porastov a ich občasnom kontrolovanom vypaľovaní. Magistrát hlavného mesta Prahy preto v spolupráci s botanickou záhradou necháva územie prírodnej pamiatky pravidelne spásať kozami a ovcami.
GeForce 2 GO

nVIDIA GeForce 2 GO je prvé GPU určené pre notebooky. Vyrobená bola 180nm procesom. Veľkosť čipu je 65 mm² a je na ňom 20 miliónov tranzistorov. Postavená je na čipe NV11-B2 čo je desktopová GeForce 2 MX. Obsahujú zhodne 2 pixel shadery, 4 TMU a 2 ROP a odlišujú sa len taktom jadra GPU. Najsilnejšie Geforce 2 MX 400 mali jadro taktované na 200 MHz, kým GeForce 2 GO „len“ 143 MHz z nutnosti zníženia spotreby a tepelného zaťaženia. Maximálna spotreba GeForce 2 GO bola len 2,4 W. Hry vyžadujúce DirectX 10 a novší, sa na tejto karte spustiť už nepodarí, karta totiž neobsahuje unifikované (programovateľné) shadery.
Technológie.
Karta používa hardvérovú akceleráciu transformácie a nasvietenia (T&amp;L), NVIDIA Shading Rasterizer pre viac reálne obrázky, Digital Vibrance Control (DVC) pre rozšírené nastavenie obrazu, TwinView pre pripojenie druhého monitora, PowerMizer utilitu pre nastavenie priorít užívateľa (dlhá výdrž batérie, vysoký výkon). Karta zvláda maximálne rozlíšenie 2048x1536 pri 60 HZ, podporuje DirectX 7.0 a OpenGL 1.2.
Známe modely.
GeForce 2 GO 100.
Je najslabší model línie GeForce 2 GO. Na trh bola uvedená vo februári 2001. Jadro má taktované na 125 MHz. Dokáže spracovať 250 MPixel/s a 500 MTexel/s. Pamäť má kapacitu 16 MB, je typu DDR, je taktovaná na 166 MHz, ku karte sa pripája prostredníctvom 32bit pamäťovej zbernice a jej maximálna priepustnosť je 1.328 GB/s. Rozmery BGA sú 23x23mm.
GeForce 2 GO 200.
Uvedená na trh vo februári 2001. Taktovaná je rovnako ako GeForce 2 GO, ale zachováva si rozmery BGA rovnaké ako GeForce 2 GO 100 23x23mm. Takty jadra sú 143 MHz, spracuje 286 MPixel/s a 572 MTexel/s. Karta je osadená 32 MB DDR pamäte, pripojená je prostredníctvom 64bit pamäťovej zbernice a priepustnosť činí 2.656 GB/s
GeForce 2 GO.
Je najsilnejší model tejto línie. Na trh bola uvedená v novembri 2000. Jadro GPU je rovnako nataktované ako v modeli GeForce 2 GO 200. Jediný rozdiel je v pamäti. Karta je osadená 64 MB DDR pamäťou, ktorá je pripojená buď prostredníctvom 64bit pamäťovej zbernice ktorej priepustnosť je 2.656 GB/s alebo 128bit pamäťovou zbernicou ktorej priepustnosť je 5.31 GB/s. Bola určená do väčších notebookov keďže jej rozmery BGA sú 31x31mm.
Nurgül Yeşilçayová

Nurgül Yeşilçayová (* 26. marec 1976, Afyonkarahisar, Turecko) je turecká divadelná, filmová a televízna herečka.
Životopis.
Nurgül Yeşilçayová sa narodila v Afyonkarahisare v Turecku. Študovala na štátnom konzervatóriu Anadolu University v Eskişehire. Po vyštudovaní účinkovala v hlavnej úlohe v niektorých divadelných hrách, vrátane Ofélie v "Hamletovi" a Blanche DuBois v hre "Električka zvaná Túžba". Je veľmi známa vďaka seriálom Láska a trest a Vymenené životy.
Captain Morgan

Captain Morgan je rum, ktorý od roku 1944 vyrába firma The Captain Morgan Rum Company. Ikonou tohto rumu je kapitán Henry Morgan (16351688), ktorý bol dobrodruhom, moreplavcom, rodeným vodcom, sirom, ale tiež jamajským guvernérom.
Zloženie.
Hlavnou surovinou je melasa, tmavý lepkavý odpadný produkt, ktorý vzniká pri výrobe trstinového cukru, z ktorého sa vyrábajú tie najsilnejšie rumy. Pre dosiahnutie jemnejšej chuti sa teda do tohto nápoja primiešavajú bylinky, ovocie a korenie.
Nikki Haleyová

Nikki Haleyová (* 20. január, 1972, Bamberg, Južná Karolína) je americká republikánska politička, ktorá je súčasnou guvernérkou štátu Južná Karolína (od roku 2011). Je prvou ženou na tomto poste v Južnej Karolíne a zároveň je spomedzi súčasných guvernérov aj najmladšia. Do funkcie bola znovuzvolená 4. novembra 2014, jej druhé volebné obdobie vyprší 9. januára 2019. 23. novembra tím zvoleného prezidenta Donalda Trumpa oznámil, že nominoval Nikki Haleyovú na post stálej veľvyslankyne USA pri Organizácii Spojených národov.
Životopis.
Nikki Haleyová (rodená "Nimrata Nikki Randhawa") sa narodila v roku 1972 do rodiny indického pôvodu a sikhského vierovyznania. Jej rodičia sú pôvodom z Pandžábu, kde jej otec Adžit vyučoval na Pandžábskej poľnohospodárskej univerzite. Po zisku štipendia na Univerzite Britskej Kolumbie sa jej rodičia presťahovali do Kanady a potom, čo si jej otec dokončil PhD sa jej rodičia presťahovali do USA. 
Nikki sa v roku 1996 vydala za Michaela Haleyho, s ktorým má dve deti. Má bakalársky titul z účtovníctva.
Kariéra.
Po štúdiách pracovala vo firme "FCR Corporation", ktorá sa zaoberá spracovaním odpadu. Potom nastúpila do firmy svojej mamy, ktorá sa venuje výrobe odevov. 
V roku 2004 kandidovala do Snemovne reprezentantov Južnej Karolíny a v pomere 55 % ku 45 % porazila dlhoročného poslanca Larryho Koona. V rokoch 2006 a 2008 bola znovuzvolená na druhé, resp. tretie dvojročné obdobie. 
V roku 2010 najprv vyhrala republikánske voľby o nomináciu na guvernéra Južnej Karolíny a vo všeobecných voľbách 2. novembra 2010 porazila demokratického protivníka Vincenta Sheheena (51,4 % oproti 47 %). V ďalších voľbách v roku 2014 porazila opäť Vincenta Sheheena, tentoraz bolo jej víťazstvo výraznejšie – 55,9 % ku 41,4 %. 
Názory.
Nikki Haleyová je fiškálne konzervatívna, podporovala legislatívu na obmedzenie práva na potrat a zákony, ktoré lepšie vynucujú zamestnávanie iba legálnych imigrantov a občanov USA. Podporuje aj zákon vyžadujúci od voličov, aby sa vo volebnej miestnosti preukázali dokladom s fotografiou. V prezidentskej kampani 2016 podporila najprv republikánskeho kandidáta Marca Rubia. Po jeho odstúpení podporovala Teda Cruza.
Max Greenfield

Max Greenfield (* 4. september 1980, Dobbs Ferry, New York, Spojené štáty) je americký herec. Objavil sa v televíznych seriáloch ako "Veronika Marsová", "Škaredá Betty" či "Modern Men". Od roku 2011 účinkuje v sitkome stanice Fox, "New Girl", za ktorý získal spolu s obsadením seriálu cenu Critics' Choice Television a nominácie na cenu Emmy a Zlatý glóbus.
Jane the Virgin

Jane the Virgin je americký televízny seriál s prvkami satirickej romantickej komediálnej drámy a telenovely, ktorý mal premiéru 13. októbra 2014 na stanici The CW. Je to voľná adaptácia venezuelskej telenovely "Juanin zázrak" od Perly Faríasovej. Seriál sleduje život Jane Villanuevovej (Gina Rodriguezová), nábožnej mladej Latinskoameričanky, ktorá je panna a otehotnie po tom, čo je omylom umelo oplodnená. Seriál paroduje hlášky z latinsko-amerických telenoviel.
Seriál od premiéry obdržal pozitívny ohlas a na 72. ročníku Zlatých glóbusov vyhrala hlavná aktérka, Gina Rozriguezová, Zlatý glóbus za najlepší ženský herecký výkon v komediálnom/hudobnom seriáli, zatiaľ čo bol seriál nominovaný v kategórii Zlatý glóbus za najlepší seriál - komédia/muzikál. Tiež obdržal Peabody Award, AFI Award a nominácie na Critics' Choice Awards, a TCA Awards.
11. marca 2016 bol seriál predĺžený na tretiu sériu, ktorá mala premiéru 17. októbra 2016. Od novembra bol názov seriálu neoficiálne pozmenený na „The Virgin“, pretože Jane sa vydala a už nie je panna. 8. januára 2017 stanica The CW predĺžila seriál na 4. sériu.
2. apríla 2018 stanica The CW predĺžila seriál na 5. sériu, ktorá je zároveň finálová. Seriál bol ukončený po 100 epizódach.
Majstrovstvá sveta UNIF v nohejbale mužov 2016

Majstrovstvá sveta UNIF v nohejbale mužov 2016 bol v poradí 2. turnaj majstrovstiev sveta UNIF v nohejbale mužov, ktoré organizuje Medzinárodná nohejbalová únia (UNIF). Konal sa v dňoch od 18.20. novembra 2016 v Brne, v Česku, za účasti 19 tímov. Nováčikom turnaja UNIF boli družstvá Rumunska, Ruska a Talianska. Pôvodne poslalo prihlášku aj družstvo Indie, ale pre problémy s finančnou podporou sa nakoniec odhlásilo; družstvám Mali a Kamerunu, ktoré už boli vyžrebované do skupín, zasa neboli udelené víza zo strany francúzskej ambasády. Česko organizovalo svetový šampionát UNIF druhýkrát, keď predtým hostilo toto podujatie v roku 2012, v Nymburku. Zápasy sa odohrali v 2 halách (celkovo 4 kurty) arény Městská sportovní hala Vodova s kapacitou 3 300 divákov. 
Titul v dvoch kategóriách (jednotlivci a trojice) získali tímy pred s jedným titulom (dvojice). 
Účastníci a ich nasadenie do výkonnostných košov.
Komisia UNIF nasadila 7 družstiev (podľa umiestnenia na MS 2012) + Rumunsko (divoká karta) do hlavných skupin, ostatné tímy do kvalifikačných skupín. Žrebovanie skupín sa uskutočnilo 25. októbra 2016.
Výsledky.
Dvojice.
Kvalifikačné skupiny.
Skupina W.
&lt;br&gt;
Skupina X.
&lt;br&gt;
Skupina Y.
&lt;br&gt;
Skupina Z.
&lt;br&gt;
Štvrťfinále kvalifikačných skupín.
Skupina T.
&lt;br&gt;
Skupina U.
&lt;br&gt;
Základné skupiny A divízie.
Skupina A.
&lt;br&gt;
Skupina B.
&lt;br&gt;
Skupina C.
&lt;br&gt;
Skupina D.
&lt;br&gt;
Štvrťfinálové skupiny A divízie.
Skupina E.
&lt;br&gt;
Skupina F.
&lt;br&gt;
Trojice.
Kvalifikačné skupiny.
Skupina W.
&lt;br&gt;
Skupina B.
&lt;br&gt;
Skupina Y.
&lt;br&gt;
Skupina Z.
&lt;br&gt;
Štvrťfinále kvalifikačných skupín.
Skupina T.
&lt;br&gt;
Skupina U.
&lt;br&gt;
Základné skupiny A divízie.
Skupina A.
&lt;br&gt;
Skupina B.
&lt;br&gt;
Skupina C.
&lt;br&gt;
Skupina D.
&lt;br&gt;
Štvrťfinálové skupiny A divízie.
Skupina E.
&lt;br&gt;
Skupina F.
&lt;br&gt;
George Wald

George Wald (* 18. november 1906, New York, New York, USA† 12. apríl 1997, Cambridge, Massachusetts) bol americký biochemik. 
V roku 1967 spolu s Ragnarom Granitom a Haldanom K. Hartlinom získal Nobelovu cenu za fyziológiu alebo medicínu za objavy týkajúce sa základných fyziologických a chemických procesov v oku. Wald bol ocenený za svoju prácu na biochémii rodopsínu.
Životopis.
Pochádzal z prisťahovaleckej židovskej rodiny. Štúdiá ukončil v roku 1932 na Columbijskej univerzite.
Od roku 1950 bol členom National Academy of Sciences, od roku 1958 členom American Philosophical Society. Bol profesorom biológie na Harvardovej univerzite a v roku 1977 odišiel do dôchodku.
Žakýlsky hrad

Žakýlsky hrad alebo Brezový hrad je zaniknutý hrad nad miestnou časťou Žakýl obce Podhorie. Stojí na vrchu, nazývanom Brezový hrad ().
Dejiny.
Prvá písomná zmienka o existencii Žakýlskeho hradu pochádza z roku 1560, no vzhľadom na podobnosť s ostatnými blízkymi hradmi Pohronia sa predpokladá existencia hradu už od 13. storočia. Prvá a zároveň aj posledná nepriama zmienka o hrade je až z roku 1560, kedy dal cisár Ferdinand I. vypočuť svedkov, ktorí pri hraničných sporoch zhodne označili za medzník chotárnu studničku pod „starým hradom“. Rozloha hradu a obdobie jeho existencie napovedá, že vznikol spolu s rozmachom ťažby striebra v Banskej Štiavnici. Túto možnosť predostrel vo svojej práci "Sitno a čo z neho vidieť" aj Andrej Kmeť, ktorý uviedol, že "F. R. Osvald upozornil ma na cestu do hradu vedúcu, po ktorej vraj kedysi (dľa podania ľudového) vozievali striebornú fúru z Kremnice do Štiavnice, a tak potom ďalej do Viedne. Cesta tá vraj išla od kremnickej hradskej, tam, kde sa táto vyše Sv. Kríža spája s hronskou hradskou, cez Hron, hore na Močiar, popri Pustom hrade, dolu do Teplej. V chotáre močaranskom značí sa vraj dosť dobre, miestami vidieť ešte dlažbu kamennú. Na hradskej tejto mohol hrad podať striebornej fúre cez noc bezpečný útulok." Zánik a existencia hradu čaká stále na hlbšie preskúmanie.
Súčasný stav.
Po Žakýlskom hrade zostali len nepatrné pozostatky múrov, hradných terás a priekop uprostred lesa na území z rozsahom 200x20 metrov.
Idaios z Kyrény

Idaios () bol olympijský víťaz v behu na jedno stadion v 3. stor. pred Kr.
Idaios z líbijskej Kyrény, nazývaný aj Nikator, bol na 126. olympijských hrách v roku 276 pred Kr. korunovaný olivovým vencom (zo stromu rastúceho v Diovom posvätnom okrsku) za víťazstvo v behu na jedno stadion.Beh na vzdialenosť jedného stadia bol hlavným olympijským pretekom a menom jeho víťaza sa olympiáda (štvorročné obdobie) označovala. Idaiovým menom preto od tej chvíle nazývali 126. olympiádu, ktorej dátum, ako aj ostatných olympiád, používali pri datovaní. 
Olympiádou Idaia datoval napr. staroveký autor Pausanias začiatok vlády syrakúzskeho tyrana Hieróna I.: „"Dosiahol vládu v druhom roku sto dvadsiatej šiestej olympiády, v ktorej v stadiu zvíťazil kyrénsky Idaios."" 
Meno olympionika Idaia uvádza aj historik Eusebios z Kaisareie v zozname olympijských víťazov (hlavne víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
Hugo Gold

Hugo Gold (* 14. október 1895, Viedeň† 20. november 1974, Tel Aviv) bol židovský historik a nakladateľ.
Život.
Hugo Gold sa narodil vo Viedni a ako rakúsko-uhorský vojak bol počas prvej svetovej vojny zajatý a internovaný na Sibíri. Po návrate z Ruska absolvoval Nemeckú univerzitu v Brne a roku 1928 obhájil dizertačnú prácu "Die Einwanderung der Juden in Mähren". Roku 1924 prevzal po svojom strýkovi brnenské sionistické nakladateľstvo "Hickl's Jüdischer Volkskalender" a okrem rovnomenného kalendára vydával tiež týždenník "Jüdische Volksstimme" a "Zeitschrift für die Geschichte der Juden in der Tschechoslowakei". Gold vydával odborné aj beletristické diela židovských autorov (Hermann Ungar, Max Zweig a i.). Dôležitým počinom sa tiež stali zborníky o dejinách Židov v českých krajinách (1929 "Die Juden und Judengemeinden Mährens in Vergangenheit und Gegenwart", 1934 "Die Juden und Judengemeinden Böhmens in Vergangenheit und Gegenwart").
Po vzniku Protektorátu Čechy a Morava Gold roku 1940 emigroval do Palestíny a v Tel Avive vzápätí založil nakladateľstvo Olamenu, v ktorom publikoval práce nemecky píšucich autorov. Ďalej sa tiež venoval dejinám Židov na území bývalého Rakúska-Uhorska. Za svoju činnosť bol ocenený okrem iného roku 1967 Cenou Theodora Körnera za literatúru a bol členom PEN klubu.